**SO 03 – REKONŠTRUKCIA DETSKÉHO IHRISKA**

ZÁKLADNÉ ÚDAJE

STAVBA : Rekonštrukcia Areálu ZŠ s materskou školou Spartakovská v Trnave

MIESTO STAVBY : Trnava, RN C č. 5671/98

STUPEŇ PD : DRS

INVESTOR : Mesto Trnava, Hlavná č. 1, 917 71 Trnava

OBJEKT : SO-03 Rekonštrukcia detského ihriska

Účel stavby, zhodnotenie súčasného stavu:

Predmetom SO je rekonštrukcia detského ihriska nachádzajúceho sa severne od budovy ZŠ, východne od veľkého multifunkčného ihriska. Detské ihrisko v súčasnosti pozostáva z 1 hracieho prvku a príslušnej štrkovej dopadovej plochy. Svojim vybavením tak nepokrýva nároky na toto územie resp. typ aktivity a bude zväčšené a doplnené o ďalšie herné prvky.

. Predmetný pozemok nie je ovplyvnený ochrannými pásmami alebo chránenými územiami. Zámer nie je v kolízii s územnou ani druhovou ochranou prírody a krajiny, územím nevedú žiadne podzemné ani nadzemné vedenia, ktoré by mohli byť rekonštrukciou zasiahnuté resp. ohrozené.

Zoznam výkresov SO 03:

|  |  |
| --- | --- |
| 3.1 | Situácia – detské ihrisko – navrhované herné prvky |
| 3.2 | Príklady kotvenia navrhovaných herných prvkov |

Existujúce detské ihrisko s 1 hracím prvkom pri severnej časti budovy ZŠ bude rozšírené na celkovú plochu ca.640m2. Existujúci hrací prvok ostáva na svojom mieste, doplnené bude o ďalšie hracie prvky: veľkú hraciu zostavu, veľkú 2hojdačku, pružinové dvojhojdačky, kolotoč a šplhací element využívajúci svah pri detskom ihrisku. Doplnené budú tiež samostatné lavičky, zo západnej strany bude hranica ihriska tvorená celá z líniového sedenia. Celá plocha bude chápaná ako dopadová pre všetky hracie elementy a doplnená dopadovým riečnym štrkom frakcie 4/8mm hrúbky 30cm.

Požiadavky na hracie prvky: (viď výkres 3.1) **pre kotvenie resp. základy navrhovaných hracích prvkov viď výkres č.3.2 – presné kotvenie, veľkosti základov a pod. sa však upresní až podľa dodávateľa samotného hracieho vybavenia!! Všetky herné prvky musia byť riadne ukotvené podľa podkladov výrobcov.**

1. **DVOJ-HOJDAČKA**

Kombinovaná dvojhojdačka s klasickou hojdačkou a tzv. “vtáčím hniezdom”

Požiadavky na konštrukciu a materiál:

Výška prvku: min. 2,4m max. 2,6m

Max.výška pádu: 2m

dopadová plocha: ca. 8 x 6m

* stĺpy a nosník priemeru min. 140 mm vyrobené frézovaním bezjadrových (mimostredových) smrekových hranolov
* drevo ošetrené tlakovou impregnáciou
* Spojenie stĺpov a uloženie pre preklad vyfrézované
* Stĺpy zhora zakryté čapicami z UV odolného PE
* Kotvenie pomocou žiarovo pozinkovaných prvkov.
* Sedák ʺvtáčie hniezdoʺ priemeru min.120 cm s výpletom z viacpramenných lán, obvod opatrený lanovou omotávkou tĺmiacou náraz
* Štandardný gumový sedák s hliníkovým skeletom a náraz tĺmiacou obvodovou zónou
* Závesy z nerezovej ocele, nerezové reťaze s ochranou proti zachyteniu prstov.

1. **KOLOTOČ**

Celonerezový kolotoč. Priemer min.200 cm. Konštrukcia kolotoča z nehrdzavejúcej ocele. Kolotoč s možnosťou sedenia. Výplň podlahy a lavíc zo SM dosiek min. 40 mm. Dosky ponechané v prírodných farbách dreva, nie farebné. Možnosť otáčať kolotoč pomocou stredového taniera. Montáž na dopredu zabetónovanú hriadeľ.

Výška prvku min. 0,7 max. 0,9 m

Max. Výška pádu 0,2 m

Min. potrebná plocha kruh D=6 m

1. **ŠPLHACÍ VÝSTUP VO SVAHU**

Šikmá plocha s prídržným lanom umiestnená vo svahu, min. 4m dlhá, min.1,15m široká.

Pochôdzna plocha: dosky profilu min.28 x 145 mm uložené na hranoloch min.70 x 95 mm. Materiál: Severský smrek, tlaková impregnácia.

Kotvenie konštrukcie vo svahu: zabetónovaním žiarovo pozinkovaných papúč.

Prídržné viacpramenné lano s min.priemerom 18 mm uchytené do 4- hranného stĺpika zo žiarovo pozinkovanej ocele. Kotvenie stĺpiku zabetónovaním.

1. **+ O) PRUŽINOVÁ DVOJHOJDAČKA**

Nadstavba hojdačky je vyrobená min. z 19 mm silných obojstranne štrukturovaných polyetylénových dosiek odolávajúcich UV žiareniu. Nadstavba je uchytená k pružine prostredníctvom plastového dielu, do ktorého sa nadstavba vloží a pripevní skrutkami.

Pružina - oceľ o priemere min. 20 mm, povrchová úprava práškovým lakom.

Podstavec na kotvenie hojdačky do betónového  základu. Miesto spojenia podstavca s pružinou zostáva po zabudovaní dostupné pre prípadnú demontáž.

Povrchová úprava žiarovým zinkovaním.

Tvar nadstavby dvojhojdačky: kohúty (N) resp. psy (O)

Výška prvku min. 1,1 max. 1,3 m

Max. Výška pádu 0,6 m

Min.dopadová plochy 4 x 3m

1. **HRACIA ZOSTAVA**

Požiadavky na konštrukciu a materiál:

Výška prvku min.3,5 max. 3,7 m

Max. výška pádu 3 m

Min. potrebná plocha ca. 11,6 x 10 m

* stĺpy priemeru min. 140 mm vyrobené frézovaním bezjadrových (mimostredových) smrekových hranolov
* drevo ošetrené tlakovou impregnáciou
* Spojenie stĺpov a uloženie pre preklad vyfrézované
* Stĺpy zhora zakryté čapicami z UV odolného PE
* Kotvenie pomocou žiarovo pozinkovaných prvkov.

Zostava musí obsahovať minimálne:

2x 4-boká veža bez strechy, výška podesty min. 2 m

1x šmykľavka z nehrdzavejúcej ocele PH 200

1x požiarna tyč PH 200

1x prístavba pavučiny L=min.2,5 m

1x lezecká stena krátka PH 200

1x oblúkový rebrík PH 200

1x bariéra z dosiek

1x most (cik-cak) L=min.2,5 m

**EXTERIÉROVÉ HOJDACIE SIETE**

Navrhnutých je 8ks exteriérových hojdacích sietí, 2 ks v bezprostrednej blízkosti nového detského ihriska, popod stromy smerom ku svahu. Ďalšie 3 ks na trávnatej ploche popod stromy južne od bežeckého oválu a 3ks na trávnatej ploche popod stromy pri pobytovej lúke na cvičenie medzi basketbalovým a volejbalovým ihriskom.

Požiadavky na materiál:

Hojdacia plocha z UV-odolných PE-lán s oceľovou výstužou, s ohnutými drevenými trámami na koncoch hojdacej plochy. Upevnenie na masívnych vyfrézovaných agátových koloch. Hojdacia plocha: min.200 x 100cm, veľkosť ôk: 9 x 9 cm.

Navrhovaný hrací prvok “lanová pyramída” (písm.R) nie je súčasťou detského ihriska, pyramída bude umiestnená na trávnatú plochu južne od bežeckého oválu, medzi ovál a novú budovu MŠ.

1. **LANOVÁ PYRAMÍDA**

Priestorová preliezacia sieť, stĺpová pyramída (tzv. typ „Mittelmast“)

podopieraná centrálnym oceľovým stĺpom v betónovom základe. Po obvode sú hlavné laná kotvené do betónových základov. Sieť tvorená lanami s oceľovou výstuhou (tzv.herkules lano).

Celkové rozmery: min. 5,2 x 5,2 x 3,8 m (d x š x v)

Max.výška pádu: 0,9m

Min. potrebná plocha: 7,9 x 7,9m